Čiastková zmluva o dodávke elektriny, zabezpečení distribúcie elektriny

a prevzatí zodpovednosti za odchýlku

uzatvorená na základe Rámcovej dohody č.: Z-00046658/2019

Odberateľ:

Názov: Spojená škola Nižná

Sídlo: Hattalova 471, 027 43 Nižná

V zastúpení: Ing. Peter Smolár, riaditeľ

Bankové spojenie: Štátna pokladnica

IBAN: SK23 8180 0000 0070 0048 8503

BIC: SPSRSKBA XXX

IČO: 17050448

DIČ: 2022454192

(ďalej len „odberateľ“)

a

Dodávateľ:

Názov: Stredoslovenská energetika, a.s.

Sídlo: Pri Rajčianke 8591/4B, 010 47 Žilina

Zastúpený: Ing. Michal Jaloviar, riaditeľ Predaj B2C zákazníkom

Bankové spojenie: VÚB Banka, a.s.

IBAN: SK91 0200 0000 0000 0070 2432

BIC: SUBA SKBX

IČO: 51 865 467

DIČ: 2120814575

IČ DPH: SK2120814575

Označenie registra: Zapísaný v Obchodnom registri Okresného súdu Žilina, oddiel Sa, vložka číslo: 10956/L

(ďalej len „dodávateľ")

uzatvárajú v zmysle všeobecne záväzných platných právnych predpisov, platných predpisov pre podnikanie v energetických odvetviach a § 269 ods. 2 Obchodného zákonníka túto Zmluvu o dodávke elektriny, zabezpečení distribúcie elektriny a prevzatí zodpovednosti za odchýlku (ďalej len „Zmluva“):

Článok I.   
Základné ustanovenia

1. Všeobecné ustanovenia
   1. Táto Zmluva je po vzájomnej dohode zmluvných strán uzatvorená v zmysle § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“), v súlade so zákonom č. 251/2012 Z. z. o energetike a o zmene a doplnení niektorých zákonov („Zákon o energetike“), zákonom č. 250/2012 Z. z. o regulácii v sieťových odvetviach (ďalej len „zákon o regulácii v sieťových odvetviach“) a ďalšími všeobecne záväznými právnymi predpismi vzťahujúcimi sa na oblasť elektroenergetiky.
   2. Pre účely tejto Zmluvy sa používajú odborné pojmy a terminológia v súlade so Zákonom o energetike, vyhláškou Úradu pre reguláciu sieťových odvetví č. 24/2013 Z. z. ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom (ďalej len „Pravidlá trhu“), príslušnými rozhodnutiami Úradu pre reguláciu sieťových odvetví (ďalej len „ÚRSO“) a ostatnými súvisiacimi všeobecne záväznými právnymi predpismi vzťahujúcimi sa na elektroenergetiku.
   3. ÚRSO vydáva vecné a cenové rozhodnutia v zmysle zákona o regulácii v sieťových odvetviach.
   4. Prevádzkovateľ distribučnej sústavy (ďalej len „PDS“) je prevádzkovateľ distribučnej sústavy, ku ktorej je odberné miesto Odberateľa pripojené.
   5. Prevádzkový poriadok PDS je dokument schválený ÚRSO, podľa ktorého sa riadi zabezpečenie distribúcie elektriny a súvisiacich sieťových služieb do odberného miesta Odberateľa. Prevádzkový poriadok PDS je záväzný pre všetkých účastníkov trhu s elektrinou (ďalej len „Prevádzkový poriadok“).
   6. Technické podmienky prístupu a pripojenia do sústavy príslušného PDS (ďalej len „Technické podmienky“), ktoré sú zverejnené na internetovej stránke príslušného PDS je dokument vypracovaný v súlade so zákonom o energetike a vyhláškou Ministerstva hospodárstva Slovenskej republiky č. 271/2012 Z. z., ktorou sa ustanovujú podrobnosti o rozsahu technických podmienok prístupu a pripojenia do sústavy a siete a pravidlá prevádzkovania sústavy a siete.
2. Predmet zmluvy
   1. Predmetom tejto Zmluvy je záväzok Dodávateľa v zmluvnom období :

a) dodávať elektrinu do odberného miesta Odberateľa uvedeného v článku I., bod III., odsek 3.1. Zmluvy (ďalej len „odberné miesto Odberateľa“) v dohodnutom množstve, čase a v kvalite garantovanej technickými podmienkami distribučnej sústavy a podľa dohodnutého produktu dodávky elektriny a podľa podmienok tejto Zmluvy;

b) prevziať za Odberateľa zodpovednosť za odchýlku za odberné miesto Odberateľa voči zúčtovateľovi odchýlok;

c) zabezpečiť pre Odberateľa do odberného miesta Odberateľa distribúciu elektriny v zmysle Prevádzkového poriadku príslušného PDS a Technických podmienok príslušného PDS a ostatné s tým spojené distribučné služby (ďalej len „distribučné služby“) od príslušného PDS, ku ktorej sú jednotlivé odberné miesta Odberateľa pripojené.

* 1. Predmetom tejto Zmluvy je ďalej záväzok Odberateľa odoberať od Dodávateľa elektrinu v dohodnutom množstve a čase a podľa podmienok dohodnutého produktu dodávky elektriny a podmienok tejto Zmluvy, riadne a včas zaplatiť Dodávateľovi za dodávku elektriny a za distribučné služby ceny dohodnuté podľa podmienok uvedených v tejto Zmluve a v súlade s predpismi na základe uplatnenia regulovaného prístupu k distribučnej sústave a dodržiavať svoje povinnosti v súlade so Zmluvou.

1. Miesto plnenia

3.1 Číslo odberného miesta Odberateľa: viď. Príloha č 1

Názov objektu: viď. Príloha č 1

Adresa odberného miesta Odberateľa: viď. Príloha č 1

Článok II.   
Dodávka elektriny

1. Podmienky dodávky elektriny vrátane prevzatej zodpovednosti za odchýlku
   1. Dodávka elektriny je splnená prechodom elektriny určeným meradlom. Za dodané množstvo elektriny sa považujú hodnoty podľa údajov určeného meradla, ktoré poskytuje Dodávateľovi PDS podľa osobitných predpisov, ktorými sa stanovia podrobnosti merania elektriny a odovzdávania technických údajov a podľa Prevádzkového poriadku.
   2. Dodávka elektriny sa uskutoční iba na základe platne uzatvorenej Zmluvy, v opačnom prípade sa odber elektriny považuje za neoprávnený odber elektriny v zmysle § 46 ods.1 písm. a) bod 2 zákona o energetike.
   3. Dodávateľ je povinný plniť ustanovenia článku I., bodu II., odseku 2.1 v súlade s touto Zmluvou, ak je Odberateľ pripojený k distribučnej sústave PDS.
2. Zmluvné hodnoty dodávky elektriny
   1. Zmluvné strany si dohodli celkové množstvo dodávky elektriny pre obdobie od 01.01.2022 do 31.12.2022 v množstve 200 MWh, ktoré sa Dodávateľ zaväzuje dodať do odberného miesta Odberateľa a Odberateľ od Dodávateľa odobrať v súlade s podmienkami tejto Zmluvy.

Článok III.

Distribučné služby

1. Podmienky zabezpečenia distribučných služieb
   1. Dodávateľ počas zmluvného obdobia zabezpečí Odberateľovi distribučné služby do odberného miesta Odberateľa za podmienok uvedených v tejto Zmluve.
   2. Dodávateľ sa zaväzuje zabezpečiť distribučné služby do odberného miesta Odberateľa do výšky maximálnej rezervovanej kapacity (MRK) uvedenej v Prílohe č. 1 tejto Zmluvy. Distribučné služby sa uskutočňujú v súlade s platnými všeobecne záväznými právnymi predpismi, Prevádzkovým poriadkom príslušného PDS a v kvalite podľa Technických podmienok PDS.
   3. Dodávateľ sa zaväzuje zabezpečiť rezervovanú kapacitu (RK) pre odberné miesto Odberateľa vo výške podľa Prílohy č. 1 Zmluvy. Prekročenie dohodnutej rezervovanej kapacity sa bude riešiť v súlade s Prevádzkovým poriadkom PDS a platným cenovým rozhodnutím ÚRSO.
   4. Odberateľ môže požiadať Dodávateľa o úpravu dohodnutej rezervovanej kapacity, najviac však do výšky maximálnej rezervovanej kapacity, zaslaním písomnej žiadosti na adresu Dodávateľa alebo na kontaktnú e-mailovú adresu uvedenú na faktúre a doručenú najneskôr 5 pracovných dní pred stanovenou lehotou uvedenou v podmienkach príslušného PDS. Úprava dohodnutej rezervovanej kapacity sa stáva účinnou po jej písomnom odsúhlasení Dodávateľom.
   5. Kvalita dodávanej elektriny a distribučných služieb nemusí byť dodržaná, ak:
2. Odberateľ odoberá elektrinu s iným účinníkom ako je dohodnuté v tejto Zmluve;
3. Odberateľ prekračuje hranice prípustného negatívneho spätného pôsobenia na sústavu (verejný rozvod elektriny) stanovené technickými predpismi;
4. Odberateľ prekračuje maximálnu rezervovanú kapacitu;
5. ide o stav núdze alebo sú vykonávané činnosti bezprostredne zamedzujúce jeho vzniku alebo ide o živelnú udalosť;
6. vzniknú alebo sa odstraňujú havárie a poruchy na energetických zariadeniach;
7. Odberateľ porušuje ustanovenia tejto Zmluvy, zákona o energetike, Prevádzkového poriadku PDS, Pravidiel trhu s elektrinou alebo iných všeobecne záväzných právnych predpisov, ktoré môžu mať vplyv na kvalitu dodávanej elektriny a distribučných služieb.
   1. Odberateľ je podľa zákona o energetike zodpovedný za riadny stav odberného zariadenia a za dodržiavanie predpisov na zaistenie bezpečnosti technických zariadení.
   2. Odberateľ sa zaväzuje dodržiavať všetky povinnosti Odberateľa podľa zákona o energetike, pravidiel trhu s elektrinou, Prevádzkového poriadku PDS a ostatných príslušných všeobecne záväzných právnych predpisov.
   3. Odberateľ je povinný sa riadiť zákonom o energetike, Pravidlami trhu, Prevádzkovým poriadkom, Všeobecnými podmienkami, Technickými podmienkami distribučnej sústavy vypracovanými v súlade s vyhláškou Ministerstva hospodárstva Slovenskej republiky č. 271/2012 Z. z., ktorou sa ustanovujú podrobnosti o rozsahu technických podmienok prístupu a pripojenia do sústavy a siete a pravidlá prevádzkovania sústavy a siete, a dodržiavať podmienky pripojenia k distribučnej sústave. Odberateľ je povinný umožniť kontrolu ich dodržiavania PDS.
   4. Odberateľ sa zaväzuje v prípade stavu núdze postupovať podľa príslušných právnych predpisov – a to § 20 Zákona o energetike a vyhlášky Ministerstva hospodárstva Slovenskej republiky č. 416/2012 Z. z., ktorou sa ustanovujú podrobnosti o postupe pri uplatňovaní obmedzujúcich opatrení pri stave núdze a o opatreniach zameraných na odstránenie stavu núdze v elektroenergetike a podrobnosti o postupe pri vyhlasovaní krízovej situácie a jej úrovne, o vyhlasovaní stavu núdze v elektroenergetike a podrobnosti pri vyhlasovaní krízovej situácie a jej úrovne, o vyhlasovaní obmedzujúcich opatrení v plynárenstve pre jednotlivé kategórie odberateľov plynu, o opatreniach zameraných na odstránenie krízovej situácie a o spôsobe určenia obmedzujúcich opatrení v plynárenstve a o opatrení zameraných na odstránenie krízovej situácie.
8. Prerušenie alebo obmedzenie dodávky elektriny a distribučných služieb
   1. Odberateľ berie na vedomie, že PDS je oprávnený obmedziť alebo prerušiť distribučné služby v nevyhnutnom rozsahu a na nevyhnutnú dobu v prípadoch ustanovených v § 31 ods. 1 písm. e) zákona o energetike a v príslušných ustanoveniach Prevádzkového poriadku PDS. Počas takéhoto prerušenia alebo obmedzenia nie je Dodávateľ povinný dodávať elektrinu a zabezpečovať distribučné služby do odberného miesta Odberateľa. V uvedených prípadoch nemá Odberateľ nárok na náhradu preukázateľne vzniknutej škody (skutočnej škody a ušlého zisku).
   2. PDS informuje Odberateľa o plánovanom obmedzení alebo prerušení distribučných služieb v súlade so zákonom o energetike a Prevádzkovým poriadkom PDS. V prípade prerušenia alebo obmedzenia distribučných služieb z dôvodu poruchy na dotknutom odbernom mieste Odberateľa, je Odberateľ povinný informovať príslušnú PDS prostredníctvom autorizovanej osoby PDS (Pre odberné miesta pripojené do distribučnej sústavy: Komterm Slovensko, a.s.).
   3. Dodávateľ je oprávnený požiadať PDS o prerušenie alebo obmedzenie prenosu alebo distribúcie elektriny do odberného miesta Odberateľa, ak Odberateľ podstatne porušuje Zmluvu aj po doručení predchádzajúceho písomného upozornenia. Za podstatné porušenie Zmluvy sa považuje aj prípad, ak je Odberateľ v omeškaní s úhradou preddavkovej platby alebo nedoplatku z vyúčtovacej faktúry podľa Zmluvy a ak si Odberateľ túto svoju povinnosť nesplnil ani v dodatočnej lehote, ktorú stanovil Dodávateľ v písomnej výzve a ktorá nesmie byť kratšia ako 10 dní od upozornenia s poučením, že dodávka elektriny a distribučné služby budú prerušené. Písomná výzva Dodávateľa podľa predchádzajúcej vety sa považuje za doručenú Odberateľovi dňom prevzatia zásielky alebo dňom jej uloženia na pošte, aj keď sa Odberateľ o uložení zásielky nedozvedel, alebo dňom odmietnutia prevzatia zásielky. Dodávateľ v takom prípade nie je povinný dodávať elektrinu a zabezpečovať distribučné služby do odberného miesta Odberateľa podľa Zmluvy a nezodpovedá za vzniknuté škody ani ušlý zisk Odberateľa. Dodávateľ nasledujúci pracovný deň po dni odkedy zaregistroval uhradenie dlžnej sumy za dodávku elektriny a ostatných poplatkov vrátane nákladov spojených s prerušením a obnovením distribúcie elektriny Odberateľom, požiada PDS o obnovenie distribúcie a dodávky elektriny do odberného miesta Odberateľa. Ak Dodávateľ na základe Zmluvy poskytuje Odberateľovi súčasne dodávku a distribúciu elektriny do odberného miesta, dlžnou sumou za dodávku elektriny podľa predchádzajúcej vety sa rozumie aj dlžná suma za distribučné služby. Pripísaním dlžnej sumy na účet Dodávateľa sa rozumie úhrada dlžnej sumy na účet Dodávateľa s uvedením správneho variabilného symbolu. V ostatných prípadoch po odstránení príčin neoprávneného odberu a po zaplatení faktúry za zistený neoprávnený odber. Dodávateľ v takýchto prípadoch účtuje Odberateľovi poplatok za znovu pripojenie odberného miesta v zmysle platného cenníka služieb PDS, ktorý sa Odberateľ zaväzuje zaplatiť.
   4. V prípade odstúpenia od tejto Zmluvy zo strany Dodávateľa alebo Odberateľa je Dodávateľ oprávnený zabezpečiť ukončenie dodávky elektriny a distribučných služieb odpojením odberného miesta ku dňu zániku Zmluvy.
9. Meranie elektriny a odpočty
   1. Meranie elektriny, vykonávanie odpočtov určeného meradla vrátane vyhodnocovania, odovzdávania výsledkov merania a ostatných informácií potrebných na vyúčtovanie dodávky elektriny a distribučných služieb vykonáva PDS a riadi sa zákonom o energetike (§ 40), Prevádzkovým poriadkom a príslušnými platnými všeobecne záväznými právnymi predpismi.
   2. Montáž, pripojenie alebo výmenu určeného meradla zabezpečí Dodávateľ u príslušného PDS po splnení stanovených technických podmienok merania elektriny. Podmienkou zabezpečenia montáže a pripojenia určeného meradla je uzatvorená zmluva o pripojení do distribučnej sústavy medzi PDS a Odberateľom. Druh, počet, veľkosť a umiestnenie určeného meradla a ovládacích zariadení určuje PDS v zmysle zákona o energetike.
   3. Elektrina sa meria určeným meradlom (v zmysle zákona č. 157/2018 Z. z. o metrológii o zmene a doplnení niektorých zákonov v znení neskorších predpisov). V prípade poruchy určeného meradla, HD (hromadné diaľkové ovládanie) alebo fakturácie s nesprávnou konštantou majú zmluvné strany právo na vzájomné vyrovnanie bez sankcií. Dodávateľ upraví fakturačné hodnoty podľa údajov, ktoré Dodávateľ dostane od PDS.
   4. Všetky poruchy na určenom meradle vrátane porušenia zabezpečenia proti neoprávnenej manipulácii, ktoré Odberateľ zistí, je povinný bezodkladne nahlásiť Dodávateľovi.
   5. Ak má Odberateľ pochybnosti o správnosti merania údajov určeným meradlom alebo zistí chybu na určenom meradle, môže prostredníctvom Dodávateľa písomne požiadať PDS o zabezpečenie jeho preskúšania. Dodávateľ je povinný túto žiadosť Odberateľa odoslať PDS, ktorý v zákonnej lehote zabezpečí preskúšanie určeného meradla. Podanie žiadosti o preskúšanie meradla nezbavuje Odberateľa povinnosti zaplatiť preddavkové platby alebo vyúčtovanie za odobratú elektrinu v lehote ich splatnosti.
   6. Odpočet určeného meradla sa vykonáva v súlade s Prevádzkovým poriadkom, pričom Odberateľ je povinný poskytnúť PDS k vykonaniu odpočtu všetku nevyhnutnú súčinnosť. Dodávateľ fakturuje dodávku elektriny a distribučné služby na základe týchto údajov.
   7. Odberateľ je povinný umožniť PDS alebo poverenej osobe montáž určeného meradla, montáž zariadenia na prenos informácií o nameraných údajoch, prístup k odbernému elektrickému zariadeniu, zariadeniu na prenos informácií o nameraných údajoch a k určenému meradlu na účel vykonania kontroly, výmeny, odobratia určeného meradla alebo zistenia odobratého množstva elektriny v súlade s Prevádzkovým poriadkom a príslušnými všeobecne záväznými právnymi predpismi.
   8. Odberateľ, ktorého odberné miesto je pripojené na napäťovú úroveň vn a u ktorého je odber elektriny meraný na sekundárnej strane transformátora a transformátor je jeho vlastníctvom, overí funkčnosť kompenzačného zariadenia transformátora na vlastné náklady a výsledky merania oznámi Dodávateľovi písomne na predpísanom formulári Hlásenie o meraní statického kondenzátora, ktorý je prístupný na internetovej stránke Dodávateľa, a to v týchto prípadoch:

a) ak ide o nové odberné miesto, najneskôr do 10 dní po pripojení,

b) pri výmene transformátora, najneskôr do 10 dní po výmene,

c) ak o to Dodávateľ požiada, najviac však jedenkrát za 12 mesiacov. Pokiaľ Odberateľ takéto hlásenie Dodávateľovi nepredloží v uvedených lehotách, považuje sa transformátor za nevykompenzovaný a namerané hodnoty nie sú v súlade s hodnotami podľa príslušného rozhodnutia ÚRSO. Dodávateľ má potom právo na základe údajov poskytnutých od PDS pripočítať k nameranej jalovej spotrebe jalové transformačné straty v zmysle platného cenového rozhodnutia ÚRSO.

* 1. Dôvody výmeny určeného meradla môžu byť najmä:

a) výmena určeného meradla pred uplynutím času platnosti overenia,

b) výmena určeného meradla pri požiadavke na preskúšanie určeného meradla,

c) výmena určeného meradla, ak nastala porucha na určenom meradle,

d) výmena určeného meradla z dôvodu zmeny zmluvných podmienok.

* 1. Pri spôsobe a výške kompenzácie za nedodržanie dohodnutej kvality dodanej elektriny a s dodávkou súvisiacich služieb sa bude postupovať v súlade s platnými právnymi predpismi.
  2. O termíne výmeny určeného meradla (ďalej len „výmena“) informuje Odberateľa PDS pri plánovanej výmene aspoň 15 dní vopred, to neplatí, ak Odberateľ súhlasí s neskorším oznámením termínu plánovanej výmeny; pri neplánovanej výmene bezodkladne.
  3. Náhradný spôsob určenia množstva dodanej elektriny v prípade poruchy určeného meradla alebo mimo určeného termínu odpočtu sa riadi ustanoveniami platného Prevádzkového poriadku PDS.

Článok IV.   
Cena

1. Cena za dodávku elektriny
   1. Cena za dodávku elektriny bola dohodnutá zmluvnými stranami vo výške:

pre rok 2022 predstavuje suma vo výške: 66,55 €/MWh bez DPH

v tejto cene je zahrnutá samotná cena za dodávku elektriny, cena za prevzatie zodpovednosti za odchýlku a cena vyplývajúca zo záväzku minimálneho odberu.

* 1. Dodávateľ preberá zodpovednosť za vyrovnanie hodinových odchýlok v plnom rozsahu.

1.3 Odber s ročným hodinovým diagramom bez vyhodnotenia hodinových odchýlok.

1. Cena za distribučné služby
   1. Dodávateľ účtuje Odberateľovi cenu za distribučné služby a ostatné tarify fakturované PDS v súlade s platnými cenovými rozhodnutiami ÚRSO vzťahujúcimi sa na distribučné služby poskytované PDS podľa sadzby dohodnutej v tejto Zmluve.
   2. Dodávateľ účtuje odberateľovi poplatok do jadrového fondu v súlade s platným nariadením Vlády SR alebo iným príslušným legislatívnym predpisom, pokiaľ takáto zmena nastane.
   3. Dodávateľ účtuje Odberateľovi ostatné služby súvisiace s distribúciou elektriny podľa platného cenníka služieb distribúcie príslušného PDS (ďalej aj „cenník služieb distribúcie“).
   4. Cenové rozhodnutia ÚRSO a cenník služieb distribúcie sú uverejnené na internetovej stránke PDS.
   5. Ak dôjde k zmene regulovaných cien na základe zmeny cenového rozhodnutia ÚRSO počas zmluvného obdobia je Dodávateľ je oprávnený účtovať Odberateľovi ceny v súlade s podmienkami príslušného nového cenového rozhodnutia ÚRSO.
   6. Dodávateľ je oprávnený v prípade zmeny cenníka služieb distribúcie príslušného PDS upraviť fakturovanie ceny Odberateľovi za tieto služby v súlade so zmenou tohto cenníka.
   7. Ceny uvedené v cenových rozhodnutiach ÚRSO neobsahujú DPH. K cenám sa pri fakturácii pripočítava DPH v súlade s platnými zákonmi.
   8. Odberateľ je povinný uhradiť Dodávateľovi spolu s cenou za plnenia podľa Zmluvy aj ďalšie platby, resp. poplatky súvisiace s predmetom Zmluvy, ak svojím konaním, resp. nekonaním vyvolal vznik skutočností a potrebu uskutočnenia ďalších úkonov (služieb) zo strany Dodávateľa a tieto sú spoplatňované podľa Cenníka služieb Dodávateľa alebo cenníka služieb PDS.
2. Dane a poplatky

3.1 Ceny za dodávku elektriny uvedené v tejto Zmluve neobsahujú spotrebnú daň z elektriny (ďalej len „SpD“) podľa zákona č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov a daň z pridanej hodnoty (ďalej len „DPH“) podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o dani z pridanej hodnoty“).

* 1. K cenám za dodávku elektriny sa pri fakturácii pripočítava SpD v sadzbách platných ku dňu uskutočnenia zdaniteľného plnenia a DPH v súlade s účinným zákonom o dani z pridanej hodnoty v sadzbách platných ku dňu uskutočnenia zdaniteľného plnenia.
  2. Ak Odberateľ požaduje dodávku elektriny oslobodenú od SpD a je držiteľom povolenia na oslobodenú elektrinu tak, ako to ustanovuje zákon o spotrebnej dani z elektriny, je povinný jedno vyhotovenie tohto povolenia odovzdať Dodávateľovi v súlade s príslušnou právnou úpravou.
  3. K cenám za dodávku elektriny Dodávateľ Odberateľovi pri fakturácii pripočíta tarifu za systémové služby a tarifu za prevádzkovanie systému podľa aktuálne platného cenového rozhodnutia ÚRSO, ktorým bola určená alebo schválená tarifa za prevádzkovanie systému a tarifa za systémové služby a Odberateľ sa tieto zaväzuje Dodávateľovi uhradiť.
  4. V prípade, že dodávka elektriny bude zaťažená inými daňami, poplatkami alebo inými obdobnými peňažnými platbami zavedenými legislatívou Slovenskej republiky, ktoré nie sú uplatňované v čase uzatvárania Zmluvy, cena za dodávku elektriny sa upraví o príslušnú čiastku.
  5. Odberateľ je povinný uhradiť Dodávateľovi spolu s cenou za plnenia podľa tejto Zmluvy aj ďalšie platby, resp. poplatky súvisiace s predmetom Zmluvy, ak svojím konaním, resp. nekonaním vyvolal vznik skutočností a potrebu uskutočnenia ďalších úkonov (služieb) zo strany Dodávateľa, resp. následne PDS, a tieto sú spoplatňované podľa Cenníka služieb Dodávateľa alebo cenníka služieb PDS.

Článok V.   
Spoločné ustanovenia

1. Platobné podmienky a fakturácia
   1. Dodávka elektriny a distribučné služby sú v zmysle zákona o dani z pridanej hodnoty považované za opakované dodanie tovaru a služby v mesačne sa opakujúcich lehotách. Faktúry sa vystavujú spoločne za dodávku elektriny a distribučné služby.
   2. Odberateľ sa pre odberné miesta s mesačným odpočtom odberu elektriny zaväzuje Dodávateľovi uhrádzať preddavky za dodávku elektriny a distribučné služby. Výška, počet, termíny a spôsob platby preddavkov sú zmluvnými stranami dohodnuté v Prílohe č. 1 tejto Zmluvy. Zmluvné strany sa môžu priebežne počas trvania Zmluvy dohodnúť na zmene výšky, počtu, termínov alebo spôsobu platieb preddavkov zmenou Prílohy č. 1 tejto Zmluvy. Úhrady preddavkov uskutočňuje Odberateľ bezhotovostným platobným stykom na niektorý z účtov Dodávateľa uvedených v záhlaví tejto Zmluvy.
   3. Odberateľ sa pre odberné miesta s ročným odpočtom odberu elektriny zaväzuje uhrádzať Dodávateľom vystavené mesačné faktúry za opakované dodanie tovaru a služby za predpokladanú spotrebu elektriny (ďalej len „preddavkové faktúry“). Predpokladaná spotreba elektriny je odhadnutá na základe skutočného odberu elektriny za predchádzajúce zúčtovacie obdobie alebo z plánovaného odberu elektriny na nadchádzajúce zúčtovacie obdobie predpokladanej dodávky elektriny, alebo na základe skutočného odpočtu v priebehu roka.
   4. Dodávateľ vyhotoví vyúčtovaciu faktúru za spotrebu elektriny pre Odberné miesta Odberateľa s mesačným odpočtom (ods. 1.2) k poslednému dňu príslušného mesiaca. Dodávateľ vo vyúčtovacej faktúre pre odberné miesta s mesačným odpočtom vypočíta rozdiel medzi cenou stanovenou na základe skutočného odberu elektriny (celková suma za spotrebu elektriny zistenej PDS v súlade s Prevádzkovým poriadkom bez DPH ) a Odberateľom uhradených preddavkov za príslušný mesiac.
   5. Dodávateľ vyhotoví vyúčtovaciu faktúru za spotrebu elektriny pre Odberné miesta Odberateľa s ročným odpočtom (ods. 1.3) na základe odpočtu k poslednému dňu odpočtového cyklu. Dodávateľ vo vyúčtovacej faktúre pre odberné miesta s ročným odpočtom vypočíta rozdiel medzi cenou stanovenou na základe skutočného odberu elektriny (celková suma za spotrebu elektriny zistenej PDS v súlade s Prevádzkovým poriadkom bez DPH ) a súčtom Odberateľom uhradených preddavkových faktúr za celé obdobie, za ktoré sa spotreba elektriny prostredníctvom vyúčtovacej faktúry vyúčtováva.
   6. Vyúčtovacia faktúra bude obsahovať aj rozdiel medzi skutočným odberom elektriny a súčtom všetkých preddavkových faktúr požadovaných v danom fakturačnom období (bez ohľadu na to, či boli uhradené). Vyúčtovaciu faktúru za dodávku elektriny a distribučné služby je Dodávateľ oprávnený vyhotoviť aj v prípade mimoriadneho odpočtu, pri výmene určeného meradla, ukončení odberu a pod.
   7. Vyfakturovaný nedoplatok Odberateľ uhradí Dodávateľovi v lehote splatnosti faktúry. Vyfakturovaný preplatok Dodávateľ vráti Odberateľovi na účet Odberateľa uvedený v záhlaví tejto Zmluvy v termíne do dátumu splatnosti faktúry. Zmenu bankového spojenia a čísla účtu zmluvných strán bude možno uskutočniť iba písomným oznámením jednej zmluvnej strany preukázateľne doručeným druhej zmluvnej strane najneskôr spolu s príslušnou faktúrou, resp. pred doručením vyúčtovacej faktúry.
   8. Odberateľ sa zaväzuje platiť faktúry bezhotovostným platobným stykom pod správnym variabilným symbolom uvedeným na jednotlivých faktúrach na účet Dodávateľa. V prípade, ak faktúra za dodávku elektriny a distribučné služby nebude obsahovať číslo účtu Dodávateľa, Odberateľ sa zaväzuje uhradiť faktúru na niektorý z účtov uvedených v záhlaví tejto Zmluvy.
   9. Splatnosť faktúry je 21 kalendárnych dní od dátumu jej vystavenia. Ak pripadne deň splatnosti na deň pracovného voľna, dňom splatnosti je najbližší nasledujúci pracovný deň.
   10. Úhradou sa rozumie pripísanie sumy na účet Dodávateľa s uvedením správneho variabilného symbolu uvedeného na faktúre alebo dohodnutého v tejto Zmluve. Ak Odberateľ poukáže úhradu s nesprávnym variabilným symbolom, alebo ju poukáže na nesprávny bankový účet Dodávateľa ako je uvedené na faktúre alebo dohodnuté v tejto Zmluve, Dodávateľ je oprávnený vrátiť mu úhradu ako neuhradenú a účtovať mu úrok z omeškania podľa odseku 1.12 resp. 1.13 tohto bodu Zmluvy.
   11. Ak Odberateľ neuhradí akúkoľvek faktúru zo zmluvného vzťahu s Dodávateľom podľa Zmluvy v lehote splatnosti, Dodávateľ má právo vyzvať Odberateľa na zaplatenie faktúry napríklad formou písomnej výzvy na zaplatenie (upomienka), SMS správou, telefonicky a podobne. Dodávateľ je oprávnený účtovať Odberateľovi náklady na písomnú výzvu v súlade s Cenníkom služieb Dodávateľa. Písomná výzva Dodávateľa podľa predchádzajúcej vety sa považuje za doručenú Odberateľovi dňom prevzatia zásielky alebo dňom jej uloženia na pošte, aj keď sa Odberateľ o uložení zásielky nedozvedel, alebo dňom odmietnutia prevzatia zásielky.
   12. Ak Odberateľ pri odberných miestach s mesačným odpočtom neuhradí v príslušnom mesiaci preddavok podľa Zmluvy príp. podľa Dohody úhrady preddavkov pre mesačné zúčtovanie k Zmluve, je Dodávateľ oprávnený účtovať Odberateľovi úrok z omeškania vo výške 0,05 % z dlžného preddavku od dátumu splatnosti preddavku do posledného dňa v mesiaci, v ktorom mal byť preddavok uhradený. Odberateľ je povinný vyúčtované úroky uhradiť.
   13. Ak je Odberateľ v omeškaní s úhradou akejkoľvek faktúry zo zmluvného vzťahu s Dodávateľom podľa Zmluvy, je Dodávateľ oprávnený účtovať Odberateľovi úrok z omeškania vo výške 0,05 % z dlžnej sumy za každý aj začatý deň omeškania od dátumu splatnosti faktúry až do jej úhrady. Odberateľ je povinný vyúčtované úroky uhradiť.
   14. Ak je Odberateľ v omeškaní s plnením svojich platobných povinností vyplývajúcich zo Zmluvy, je Dodávateľ oprávnený účtovať úrok z omeškania vo výške 0,05 % z dlžnej sumy za každý aj začatý deň omeškania od dátumu splatnosti faktúry až do jej úhrady.
   15. V prípade porušenia povinnosti Dodávateľa plniť predmet zmluvy riadne, včas a podľa podmienok stanovených v tejto zmluve, Dodávateľ je povinný zaplatiť Odberateľovi zmluvnú pokutu vo výške 500,- Eur pri jednotlivom porušení povinnosti v zmysle článku III. tejto Zmluvy.
   16. Dodávateľ má právo priradiť platbu Odberateľa na najstaršiu neuhradenú pohľadávku Odberateľa zo Zmluvy, pokiaľ nebude Odberateľom platba výslovne priradená ku konkrétnej pohľadávke.
   17. Faktúry vyhotovené prostriedkami hromadného spracovania výpočtovou technikou nemusia byť Dodávateľom podpísané. Odberateľ berie na vedomie, že v prípade dohody medzi Dodávateľom a Odberateľom o elektronickom vyhotovení faktúry nie je Dodávateľ povinný zasielať Odberateľovi faktúru aj v tlačenej písomnej forme.
   18. Odberateľ požaduje zaslať faktúry na adresu: Hattalova 471, Nižná 027 43
2. Reklamácie
   1. Dodávateľ je povinný dodržiavať štandardy kvality.
   2. Ak sa stane chyba pri fakturácii, ktoré vzniknú najmä, ale nielen nesprávnou činnosťou určeného meradla, nesprávnym odpočtom určeného meradla, použitím nesprávnej konštanty určeného meradla, použitím nesprávnej ceny dodávky elektriny a/alebo distribučných služieb, tlačovou chybou vo vyúčtovaní, chybou v počítaní alebo nezohľadnením zaplatených preddavkov a pod., majú zmluvné strany nárok na vzájomné vysporiadanie.
   3. Ak Odberateľ zistí chybu alebo omyl vo faktúre za spotrebu elektriny, bez zbytočného odkladu zašle Dodávateľovi písomnú reklamáciu, ktorá musí obsahovať najmä: označenie Odberateľa (obchodné meno, číslo obchodného partnera), identifikačné údaje reklamovanej faktúry vrátane variabilného symbolu, presný opis reklamovanej skutočnosti vrátane odôvodnenia reklamácie a predloženia podkladov (dokumentácie) potrebných na prešetrenie reklamácie, prípadne ďalšie dôležité skutočnosti rozhodné pre posúdenie reklamácie, podpis Odberateľa alebo jeho oprávneného zástupcu, dátum reklamácie, číslo miesta spotreby, adresu na ktorú bude odpoveď zaslaná (v prípade, ak nie je zhodná s adresou uvedenou na Zmluve.
   4. Odberateľ má právo písomne reklamovať aj iné vady, ku ktorým došlo pri realizácii Zmluvy.
   5. Dodávateľ overí správnosť vyúčtovania platby za dodanú elektrinu a distribučné služby a v prípade opodstatnenosti reklamácie odstráni zistené nedostatky vo vyúčtovaní vystavením opravnej faktúry v lehote 30 dní odo dňa doručenia žiadosti Odberateľa (ak osobitný predpis neustanovuje inú lehotu). Ak chybu zistí Dodávateľ, bezodkladne vyhotoví opravnú faktúru.
   6. Dodávateľ reklamáciu prešetrí a výsledok prešetrenia písomne oznámi Odberateľovi v lehote 30 dní od doručenia reklamácie pokiaľ zo štandardov kvality alebo iného všeobecne záväzného právneho predpisu nevyplýva iná lehota. Pokiaľ si prešetrenie reklamácie vyžaduje súčinnosť tretej strany, môže Dodávateľ predĺžiť lehotu na vybavenie reklamácie o ďalších najviac 30 dní. Podanie reklamácie nemá odkladný účinok na splatnosť faktúry.
   7. V prípade neopodstatnenej reklamácie má Dodávateľ právo vyúčtovať Odberateľovi náklady súvisiace s jej prešetrením podľa interného cenníka Dodávateľa a úrok z omeškania podľa čl. V., bod I., ods. 1.12. resp. 1.13. Zmluvy až do doby uhradenia faktúry za spotrebu elektriny.
   8. Odberateľ uplatňuje reklamáciu písomne na Doručovacej adrese Dodávateľa: SSE, a.s., Pri Rajčianke 8591/4B, 010 47 Žilina alebo osobne v kontaktných miestach Dodávateľa na predpísanom tlačive Dodávateľa.
   9. V prípade, ak Odberateľ nesúhlasí s výsledkom reklamácie alebo so spôsobom jej vybavenia, je oprávnený najneskôr do 45 dní od doručenia vybavenia reklamácie predložiť spor s Dodávateľom alebo PDS na mimosúdne riešenie na ÚRSO.
3. Náhrada škody
   1. Ak poruší niektorá zo zmluvných strán povinnosti vyplývajúce z tejto Zmluvy, má poškodená zmluvná strana právo na náhradu preukázane vzniknutej škody(skutočnej škody a ušlého zisku), okrem prípadov, keď škody boli spôsobené obmedzením alebo prerušením dodávky elektriny a distribučných služieb v súlade s príslušnými všeobecne záväznými predpismi (napr. zákonom o energetike) a s touto Zmluvou alebo okolnosťami vylučujúcimi zodpovednosť podľa § 374 Obchodného zákonníka.
   2. Dodávateľ nezodpovedá za vzniknuté škody ani za ušlý zisk, ak je dodávka elektriny zabezpečená cez cudzie zariadenie a nedodanie elektriny bolo spôsobené poruchou alebo inou udalosťou na tomto zariadení.
   3. Dodávateľ tiež nezodpovedá za škody spôsobené nedodaním elektriny, ktoré vznikli pri zabezpečovaní povinností vo všeobecnom hospodárskom záujme v zmysle ustanovení § 24 zákona o energetike.
   4. Odberateľ zodpovedá za škodu spôsobenú neoprávneným odberom v súlade so Zákonom energetike a s príslušnými všeobecne záväznými právnymi predpismi.
   5. Odberateľ s Dodávateľom sa budú navzájom informovať o všetkých skutočnostiach, pri ktorých sú si vedomí, že by mohli viesť k škodám a usilovať sa hroziace škody odvrátiť.
4. Trvanie Zmluvy a ukončenie zmluvného vzťahu
   1. Táto Zmluva zaniká uplynutím času, na ktorý bola dojednaná.
   2. Túto Zmluvu možno ukončiť dohodou zmluvných strán, k platnosti ktorej sa vyžaduje písomná forma.
   3. Za podstatné porušenie tejto Zmluvy zo strany Odberateľa sa považuje najmä:
      1. omeškanie Odberateľa s úhradou faktúry v lehote splatnosti a faktúru neuhradil ani v dodatočnej lehote určenej Dodávateľom, ktorá však nesmie byť kratšia ako 10 dní. Zmluvné strany potvrdzujú, že táto dodatočná lehota poskytnutá na plnenie je primeraná;
      2. neoprávnený odber elektriny v zmysle Zákona o energetike;
      3. ak Odberateľ svojím odberom ohrozuje bezpečnosť, spoľahlivosť alebo kvalitu dodávky elektriny;
      4. ak Odberateľ opakovane nesprístupní odberné miesto pre vykonanie montáže určeného meradla,
      5. ak Odberateľ opakovane ani po písomnej výzve neumožní prístup PDS alebo Dodávateľovi k určenému meradlu, prístup k odbernému elektrickému zariadeniu alebo opakovane neumožní montáž určeného meradla alebo zariadenia na prenos informácií o nameraných údajov,
      6. neplnenie povinností vyplývajúcich Odberateľovi zo zákona o energetike
      7. zmena dodávateľa elektriny pre odberné miesto Odberateľa uvedené v čl. I. bod. III. Zmluvy pred zánikom tejto Zmluvy v súlade s jej ustanoveniami. V prípade podstatného porušenia Zmluvy zo strany Odberateľa je Dodávateľ oprávnený odstúpiť od tejto Zmluvy písomným oznámením o odstúpení zaslanom Odberateľovi. Účinnosť odstúpenia nastane dňom doručenia písomného oznámenia o odstúpení od Zmluvy Dodávateľom Odberateľovi alebo neskorším dňom uvedeným v písomnom oznámení Dodávateľa o odstúpení zaslanom Odberateľovi. Písomné oznámenie Dodávateľa o odstúpení od Zmluvy sa považuje za doručené Odberateľovi dňom prevzatia zásielky alebo dňom odmietnutia prevzatia zásielky alebo dňom jej uloženia na pošte, aj keď sa Odberateľ o uložení zásielky nedozvedel.
      8. V prípade podstatného porušenia tejto Zmluvy zo strany Dodávateľa, a to v prípade, ak Dodávateľ nezabezpečí Odberateľovi dohodnutú dodávku elektriny a distribučné služby v súlade s podmienkami tejto Zmluvy, a to ani v dodatočnej lehote určenej Odberateľom, ktorá nesmie byť kratšia ako 10 dní od doručenia výzvy Odberateľa Dodávateľovi, je Odberateľ oprávnený od tejto Zmluvy odstúpiť. Účinnosť odstúpenia nastane dňom doručenia písomného oznámenia o odstúpení od zmluvy Odberateľom Dodávateľovi alebo neskorším dňom uvedeným v písomnom oznámení Odberateľa o odstúpení zaslanom Dodávateľovi. Písomné oznámenie Odberateľa o odstúpení od Zmluvy sa považuje za doručené Dodávateľovi dňom prevzatia zásielky alebo dňom odmietnutia prevzatia zásielky alebo dňom jej uloženia na pošte, aj keď sa Dodávateľ o uložení zásielky nedozvedel.
      9. V prípade podstatného porušenia Zmluvy zo strany Odberateľa je Dodávateľ oprávnený odstúpiť od Zmluvy. Účinky odstúpenia od Zmluvy nastanú dňom doručenia písomného oznámenia o odstúpení od Zmluvy Dodávateľom Odberateľovi alebo neskorším dňom uvedeným v písomnom oznámení Dodávateľa o odstúpení zaslanom Odberateľovi. Písomné oznámenie Dodávateľa o odstúpení od Zmluvy sa považuje za doručené Odberateľovi dňom prevzatia zásielky alebo dňom odmietnutia prevzatia zásielky alebo dňom jej uloženia na pošte, aj keď sa Odberateľ o uložení zásielky nedozvedel.
   4. Každá zo zmluvných strán je oprávnená od tejto Zmluvy odstúpiť, ak
      1. druhá zmluvná strana podala na seba návrh na vyhlásenie konkurzu alebo
      2. bol návrh na vyhlásenie konkurzu voči druhej zmluvnej strane podaný treťou osobou, pričom dotknutá zmluvná strana je platobne neschopná alebo je v situácii, ktorá odôvodňuje začatie konkurzného konania alebo
      3. bol na majetok druhej zmluvnej strany vyhlásený konkurz, alebo bol návrh na vyhlásenie konkurzu zamietnutý pre nedostatok majetku alebo
      4. druhá zmluvná strana vstúpila do likvidácie.
      5. V prípade odstúpenia od tejto Zmluvy zostávajú zachované práva a povinnosti vyplývajúce zo Zmluvy do dňa účinnosti odstúpenia. Zmluvné strany sú povinné vyrovnať všetky pohľadávky a záväzky vzniknuté do dňa účinnosti odstúpenia od tejto Zmluvy.
      6. Odstúpenie od Zmluvy alebo jej ukončenie z iného dôvodu sa nedotýka práva na uplatnenie nárokov vyplývajúcich z porušenia Zmluvy, vrátane oprávnenia na náhradu škody, zmluvnej pokuty, zmluvných ustanovení týkajúcich sa voľby práva, riešenia sporov medzi zmluvnými stranami a ostatných ustanovení, ktoré podľa Zmluvy alebo vzhľadom na svoju povahu majú trvať aj po ukončení Zmluvy. Ustanovenia vzťahujúce sa k vysporiadaniu vzájomných právnych vzťahov na základe Zmluvy zostávajú v platnosti do momentu ich vysporiadania.
      7. V prípade ukončenia tejto Zmluvy sa Odberateľ zaväzuje, že umožní Dodávateľovi vykonať úkony súvisiace s ukončením dodávky elektriny a distribučných služieb vrátane odobratia určeného meradla a odpojenia odberného miesta.
      8. Odberateľ sa zaväzuje, že po dobu trvania tejto Zmluvy bude Dodávateľ jediným dodávateľom elektriny pre odberné miesta definované v tejto Zmluve, t.j. nebude mať viacero dodávateľov pre dodávku elektriny do odberných miest uvedených v tejto Zmluve počas trvania Zmluvy, a že nezmení dodávateľa elektriny pre uvedené odberné miesta pred zánikom Zmluvy v súlade s jej ustanoveniami.
      9. Ak Odberateľ zmení dodávateľa elektriny pred zánikom tejto Zmluvy v súlade s jej ustanoveniami, alebo v prípade ukončenia odberu alebo zániku tejto Zmluvy pred uplynutím doby, na ktorú je Zmluva uzatvorená z dôvodov na strane Odberateľa, má Dodávateľ voči Odberateľovi právo na zaplatenie každej neodobratej MWh vo výške 30,00 €/MWh rozdielu medzi celkovým dohodnutým množstvom elektriny na kalendárny rok 2019 uvedeným v Článku II, bod II, odsek 2.1. tejto Zmluvy a skutočne odobratým množstvom elektriny ku dňu vykonania zmeny dodávateľa elektriny alebo ku dňu ukončenia odberu alebo zániku Zmluvy. Týmto dojednaním nie je dotknuté právo Dodávateľa na náhradu škody.
      10. Ak bol s Odberateľom dohodnutý záväzok minimálneho odberu elektriny, pri ukončení tejto Zmluvy je Dodávateľ oprávnený tento záväzok Odberateľovi faktúrovať v konečnej faktúre.
      11. Ak Dodávateľ nezabezpečí Odberateľovi dohodnutú dodávku elektriny, distribučné služby a prevzatie zodpovednosti za odchýlku v súlade s podmienkami Zmluvy.
5. Vis maior (vyššia moc)
   1. Zmluvné strany sú zbavené zodpovednosti za čiastočné alebo úplné neplnenie povinností vyplývajúcich z tejto Zmluvy v prípade, ak toto neplnenie je výsledkom okolností vylučujúcich zodpovednosť/vis maior v zmysle príslušných ustanovení Obchodného zákonníka v jeho platnom znení (napr. vojna, celoštátny štrajk, zemetrasenie, záplava, požiare, teroristický útok, atď.). Na základe požiadavky druhej zmluvnej strany, dotknutá strana predloží doklad o existencii okolností vylučujúcich zodpovednosť, ktorý vydajú príslušné úrady alebo organizácia zastupujúca záujmy krajiny pôvodu.
   2. Zmluvne dohodnuté termíny sa predlžujú o dobu trvania okolností vylučujúcich zodpovednosť/vis maior. Ak doba ich trvania presahuje 30 dní, ktorákoľvek zo zmluvných strán je oprávnená písomne odstúpiť od tejto zmluvy bez akýchkoľvek negatívnych právnych dôsledkov pre odstupujúcu zmluvnú stranu.
   3. Pokiaľ sa zmluvné strany nedohodnú inak, pokračujú po vzniku okolností vylučujúcich zodpovednosť v plnení svojich záväzkov podľa Zmluvy, pokiaľ je to rozumne možné, a budú hľadať iné alternatívne prostriedky na plnenie Zmluvy, ktorým nebránia okolnosti vylučujúce zodpovednosť.
   4. Zmluvná strana, ktorá porušuje svoju povinnosť, alebo ktorá s prihliadnutím na všetky okolnosti má vedieť, že poruší svoju povinnosť zo zmluvného vzťahu, je povinná oznámiť písomne druhej zmluvnej strane povahu prekážky, ktorá bráni, alebo bude brániť v plnení povinnosti, o jej dôsledkoch a predpokladanom trvaní. Správa sa musí podať bez zbytočného odkladu po tom, ako sa povinná zmluvná strana o prekážke dozvedela alebo pri náležitej starostlivosti mohla dozvedieť. Škody vyplývajúce z neskorého oznámenia o hrozbe alebo vzniku vis maior bude niesť zmluvná strana zodpovedná za takéto neskoré oznámenie.
6. Záväzok mlčanlivosti
   1. Zmluvné strany súhlasia, že všetky informácie a skutočnosti, ktoré získali alebo o ktorých sa dozvedeli akýmkoľvek spôsobom pri uzavretí alebo plnení Zmluvy alebo v súvislosti s ňou sa považujú za dôverné a majú charakter obchodného tajomstva (ďalej aj „dôverné informácie“). Zmluvné strany sa zaväzujú zachovávať mlčanlivosť o dôverných informáciách, dôverné informácie používať výlučne na účely plnenia Zmluvy, neposkytnúť a nesprístupniť dôverné informácie tretím osobám a prijať všetky potrebné opatrenia na ochranu a zabezpečenie dôverných informácií pred ich zverejnením alebo poskytnutím tretej osobe. Toto ustanovenie sa nebude vzťahovať na poskytnutie informácií v prípade, ak:
7. Dodávateľ poverí tretiu stranu vymáhaním pohľadávok voči Odberateľovi z Zmluvy v jeho mene za predpokladu, že táto osoba bude viazaná povinnosťou ochraňovať dôverné informácie za podmienok najmenej rovnako prísnych ako sú podmienky stanovené v Zmluve alebo
8. v prípade postúpenia práv a povinností z Zmluvy v súlade so Zmluvou v príslušnom rozsahu za predpokladu, že osoba, na ktorú budú postúpené práva a povinnosti bude viazaná povinnosťou ochraňovať dôverné informácie za podmienok najmenej rovnako prísnych ako sú podmienky stanovené v Zmluve alebo
9. ak sa budú uplatňovať práva z tejto Zmluvy súdnou cestou, alebo na orgánoch verejnej moci, alebo
10. ak povinnosť poskytnutia informácií vyplýva zo všeobecne záväzného právneho predpisu.
    1. Ukončenie platnosti a účinnosti tejto Zmluvy z akýchkoľvek dôvodov nemá vplyv na povinnosť zachovávať mlčanlivosť podľa odseku 6.1 tejto Zmluvy.
    2. Povinnosti zachovávať mlčanlivosť môže druhú zmluvnú stranu zbaviť jedine súd alebo štatutárny orgán druhej zmluvnej strany.
11. Poučenie Odberateľa
    1. V prípade, ak nastanú skutočnosti uvedené v § 18 zákona o energetike v spojení s § 36 Pravidiel trhu prichádza k dodávke elektriny poslednej inštancie a odberné miesto Odberateľa prechádza do bilančnej skupiny dodávateľa poslednej inštancie, ktorý bol za dodávateľa poslednej inštancie určený ÚRSO-m alebo zákonom. Dodávka poslednej inštancie trvá najviac tri mesiace, počas ktorých je dodávateľom elektriny.a súvisiacich služieb do daného odberného miesta dodávateľ poslednej inštancie. Odberateľ elektriny, ktorému dodáva elektrinu dodávateľ poslednej inštancie, uhradí dodávateľovi poslednej inštancie cenu za dodávku poslednej inštancie a súvisiace služby podľa cenového rozhodnutia vydaného ÚRSO-m pre dodávateľa poslednej inštancie. O dôvodoch vzniku dodávky poslednej inštancie informuje Odberateľa príslušný PDS, a to v lehote podľa § 36 ods. 7 Pravidiel trh. Dodávka poslednej inštancie môže byť ukončená aj počas jej trvania uzatvorením zmluvy s dodávateľom poslednej inštancie alebo iným dodávateľom elektriny, ukončením odberu elektriny zo strany odberateľa elektriny alebo pri zmene odberateľa elektriny na danom odbernom mieste. Dodávka poslednej inštancie zaniká uplynutím troch mesiacov od jej začatia.
    2. Dodávateľ je povinný dodržiavať štandardy kvality, evidovať, vyhodnocovať a zverejňovať údaje o štandardoch kvality, a to v súlade s vyhláškou Úradu pre reguláciu sieťových odvetví č. 275/2012 Z. z., ktorou sa ustanovujú štandardy kvality prenosu elektriny, distribúcie elektriny a dodávky elektriny (ďalej len „vyhláška“). Ak Dodávateľ nedodrží štandardy kvality a toto nedodržanie preukázateľne nastalo, je povinný uhradiť Odberateľovi kompenzačnú platbu podľa § 7 v spojení s § 10 vyhlášky. Vyhodnocovanie štandardov kvality Dodávateľ zverejňuje na svojom webovom sídle [www.sse.sk](http://www.sse.sk).
    3. Neoprávneným odberom elektriny je odber elektriny podľa § 46 ods. 1 zákona o energetike. Pri neoprávnenom odbere elektriny je ten, kto elektrinu odoberal, povinný uhradiť skutočne vzniknutú škodu. Ak nemožno vyčísliť skutočne vzniknutú škodu na základe objektívnych a spoľahlivých podkladov, použije sa spôsob výpočtu škody spôsobenej neoprávneným odberom elektriny ustanovený všeobecne záväzným právnym predpisom.
12. Záverečné ustanovenia
    1. Zmluva sa uzatvára na dobu určitú, a to do 31.12.2022.
    2. Zmluva nadobúda platnosť dňom jej podpisu oboma zmluvnými stranami a účinnosť dňa 01.01.2020 Ak je podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len“ Informačný zákon“) táto Zmluva povinne zverejňovanou zmluvou (ďalej len „povinne zverejňovaná zmluva“), podmienkou nadobudnutia účinnosti tejto Zmluvy dňa 01.01.2020 je jej predchádzajúce zverejnenie spôsobom podľa § 5a Informačného zákona.
    3. Ak je táto Zmluva povinne zverejňovanou zmluvou, Odberateľ sa zaväzuje zverejniť túto Zmluvu spolu so všetkými jej prílohami najneskôr do 7 dní odo dňa nadobudnutia platnosti tejto Zmluvy tak, aby Zmluva nadobudla účinnosť v zmysle prílohy č. 1 Zoznam OM, a doručiť Dodávateľovi Vyhlásenie alebo Potvrdenie o jej zverejnení ihneď po zverejnení, najneskôr však v lehote do 8 dní odo dňa nadobudnutia platnosti tejto Zmluvy. Dodávateľ má právo požadovať preukázanie zverejnenia predložením dodatočných dokumentov s obsahom akceptovateľným pre Dodávateľa. Vyhlásením sa na účely tohto bodu rozumie písomné vyhlásenie Odberateľa o zverejnení tejto Zmluvy spolu so všetkými jej prílohami na webovom sídle Odberateľa, alebo v Obchodnom vestníku, ak Odberateľ nemá webové sídlo. Potvrdením sa na účely tohto bodu rozumie písomné potvrdenie Úradu vlády Slovenskej republiky o zverejnení tejto Zmluvy spolu so všetkými jej prílohami v Centrálnom registri zmlúv vedenom Úradom vlády Slovenskej republiky, ak Odberateľ zverejňuje zmluvy v tomto registri.
    4. Povinnosť Dodávateľa dodávať elektrinu do odberného miesta Odberateľa vzniká dňom nadobudnutia účinnosti tejto Zmluvy, a to za podmienky, že je uvedené odberné miesto Odberateľa zaradené v bilančnej skupine Dodávateľa a pripojené k distribučnej sústave PDS.
    5. Ak Odberateľ poruší akúkoľvek povinnosť uvedenú v ods. 8.3 tohto bodu Zmluvy, takéto porušenie predstavuje prípad podstatného porušenia Zmluvy. Odberateľ je povinný nahradiť Dodávateľovi všetku škodu, ktorá Dodávateľovi vznikne porušením tejto povinnosti.
    6. Ak Odberateľ nedoručí Dodávateľovi Vyhlásenie alebo Potvrdenie o zverejnení podľa ods. 8.3 tohto bodu ihneď po zverejnení, najneskôr však v lehote do 8 dní odo dňa nadobudnutia platnosti tejto Zmluvy, Dodávateľ má právo zverejniť Zmluvu spolu so všetkými jej prílohami v Obchodnom vestníku, a to na náklady Odberateľa. Za týmto účelom Odberateľ udeľuje Dodávateľovi výslovný súhlas so zverejnením tejto Zmluvy spolu so všetkými jej prílohami v Obchodnom vestníku.
    7. Dňom nadobudnutia účinnosti tejto Zmluvy strácajú platnosť a účinnosť predchádzajúce zmluvy o združenej dodávke elektriny, resp. zmluvy o dodávke elektriny uzatvorené medzi Dodávateľom a Odberateľom pre rovnaké odberné miesto Odberateľa ako je uvedené v čl. I. bod III. Zmluvy.
    8. Informácia o podiele jednotlivých druhov primárnych energetických zdrojov na elektrine nakúpenej alebo vyrobenej Dodávateľom za účelom jej dodávky Odberateľovi v predchádzajúcom roku je uvedená na faktúre za spotrebu elektriny. Informácia o vplyve výroby elektriny nakúpenej alebo vyrobenej Dodávateľom za účelom jej dodávky Odberateľovi v predchádzajúcom roku na životné prostredie, vrátane údajov o emisiách CO2 a rádioaktívnom odpade vzniknutom pri výrobe tejto elektriny sú uvedené na webovom sídle www.seas.sk.
    9. Informácie týkajúce sa efektívnosti pri používaní energie a o dostupných opatreniach na zvýšenie efektívnosti pri používaní energie je možné získať na webovej stránke Dodávateľa [www.sse.sk](http://www.sse.sk). Doručovacia adresa Dodávateľa je: SSE, a.s., Pri Rajčianke 8591/4B, 010 47 Žilina.
    10. Zmena identifikačných údajov zmluvných strán zapisovaných do obchodného registra, ako aj číslo účtu, zmeny útvaru zodpovedného za uzatvorenie a plnenie Zmluvy sa nebudú považovať za zmeny vyžadujúce uzavretie dodatku k tejto Zmluve. Zmluvná strana dotknutá zmenou je povinná zmeny týchto údajov písomne oznámiť druhej zmluvnej strane bez zbytočného odkladu doporučenou zásielkou zaslanej druhej zmluvnej strane na adresu jej sídla. Takto oznámená zmena nadobúda účinnosť dňom doručenia oznámenia druhej zmluvnej strane.
    11. Právny vzťah založený touto Zmluvou sa riadi a spravuje zákonom č. 513/1991 Zb. Obchodný zákonník v znení neskorších predpisov. Ostatné vzťahy touto Zmluvou neupravené sa riadia všeobecne záväznými právnymi predpismi v oblasti energetiky a ostatnými príslušnými všeobecne záväznými právnymi predpismi.
    12. Spory, ktoré vzniknú medzi Dodávateľom a Odberateľom na základe Zmluvy budú prednostne riešené dohodou zmluvných strán. Ak k dohode nedôjde, je ktorákoľvek zmluvná strana oprávnená predložiť spor na vyriešenie miestne príslušnému súdu Slovenskej republiky alebo Úradu pre reguláciu sieťových odvetví na mimosúdne riešenie za podmienok a spôsobom stanoveným osobitným predpisom.
    13. Zmluvné strany sa dohodli, že pokiaľ nie je uvedené v Zmluve výslovne inak, všetky oznámenia, výzvy a iné podania, ktoré sa majú podľa Zmluvy urobiť písomne, sa budú považovať za riadne podané, ak budú doručené druhej zmluvnej strane osobne alebo poštou formou doporučenej zásielky na adresu zmluvnej strany uvedenú na titulnej strane Zmluvy, Každé oznámenie, výzva alebo podanie sa bude považovať za doručené dňom jeho prevzatia alebo dňom odmietnutia jeho prevzatia, v prípade uloženia zásielky s oznámením, výzvou alebo podaním na pošte sa zásielka považuje za doručenú tretí pracovný deň od uloženia, aj keď sa zmluvná strana o uložení na pošte nedozvedela.
    14. Žiadna zo zmluvných strán nemôže postúpiť alebo previesť svoje práva a povinnosti vyplývajúce z tejto Zmluvy ako celok alebo ich časť bez predchádzajúceho písomného súhlasu druhej zmluvnej strany s výnimkou postúpenia pohľadávok Dodávateľa voči Odberateľovi vyplývajúcich z tohto zmluvného vzťahu.
    15. Všetky práva a povinnosti vyplývajúce zo Zmluvy prechádzajú v prípade splynutia, zlúčenia alebo rozdelenia Dodávateľa v súlade s ustanoveniami Obchodného zákonníka na jeho právneho nástupcu, alebo právnych nástupcov tak, ako to bude určené v platnej zmluve o splynutí, zlúčení alebo rozdelení spoločnosti.
    16. Nadpisy v tejto Zmluve slúžia len na prehľadnosť a neberú sa do úvahy pri výklade Zmluvy, rovnako sa nepovažujú za definície, zmeny alebo vysvetlivky zmluvných ustanovení.
    17. Ustanovenia Zmluvy sú oddeliteľné. Ak sa počas trvania zmluvného vzťahu stane akékoľvek ustanovenie Zmluvy (alebo jeho časť) neplatné alebo nevynútiteľné v dôsledku zmeny platných právnych predpisov, nebude tým dotknutá platnosť ani vynútiteľnosť ostatných ustanovení tejto Zmluvy a zmluvné strany sa zaväzujú rokovať s cieľom úpravy zmluvného vzťahu v zmysle novej právnej úpravy a nahradiť dotknuté ustanovenia novými, určenými právnou úpravou resp. zmenou tak, aby bol zachovaný účel Zmluvy a zámery zmluvných strán obsiahnuté v pôvodných ustanoveniach.
    18. Pokiaľ je za Odberateľa ako splnomocniteľa robený akýkoľvek právny úkon pri ukončovaní tejto Zmluvy na základe plnej moci, musí byť takáto plná moc opatrená úradne overeným podpisom Odberateľa.
    19. Na túto Zmluvu sa nevzťahujú Všeobecné obchodné podmienky Dodávateľa pre odberateľov elektriny mimo domácnosti (združená dodávka elektriny).
    20. Zmluvu možno zrušiť iba písomne. Zmluvu možno meniť alebo dopĺňať výlučne vzostupne číslovanými písomnými dodatkami podpísanými oprávnenými zástupcami oboch zmluvných strán, ak nie je v tejto Zmluve uvedené inak.
    21. Zmluvné strany sa dohodli, že prílohy Zmluvy možno meniť a dopĺňať na základe dohody zmluvných strán formou písomných dodatkov aj prostredníctvom oprávnených osôb uvedených v tomto odseku, ktoré sú oprávnené k podpisu písomného dodatku k Zmluve, pokiaľ sa ním mení alebo dopĺňa výlučne niektorá z príloh Zmluvy:

Za dodávateľa: Ing. Michal Jaloviar, riaditeľ sekcie Predaj B2C zákazníkom

Mgr. Szilárd Mangult, riaditeľ divízie Obchod a služby

Za odberateľa: Ing. Peter Smolár

* 1. Prípadné zmeny zmluvy budú riešené písomným dodatkom v súlade s § 18 zákona č.343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a súvisiacimi všeobecne záväznými právnymi predpismi Slovenskej republiky
  2. Neoddeliteľnou súčasťou tejto Zmluvy sú nasledujúce prílohy:

Príloha č. 1: Zoznam odberných miest

* 1. Zmluva je vyhotovená v dvoch (2) rovnopisoch, každý s platnosťou originálu. Každá zo zmluvných strán obdrží po jednom rovnopise.
  2. Zmluvné strany vyhlasujú, že si túto Zmluvu prečítali, bola spísaná podľa ich skutočnej, vážnej a slobodnej vôle, jej obsahu porozumeli a na znak súhlasu s ňou oprávnení zástupcovia zmluvných strán pripájajú svoje vlastnoručné podpisy.

V Nižnej, dňa 14.12.2021 V Žiline, dňa

........................................................ .........................................................

Ing. Peter Smolár Ing. Michal Jaloviar

riaditeľ Spojenej školy riaditeľ

Predaj B2C zákazníkom

Príloha č. 1 Čiastkovej zmluvy (ďalej len „Príloha č. 1“)

Zoznam odberných miest Odberateľa

|  |  |  |  |  |  |  |  |
| --- | --- | --- | --- | --- | --- | --- | --- |
| **EIC** | **Termín začatia dodávky** | **Adresa odberného miesta** | **Obchodný produkt** | **Spotreba (MWh)** | **Hlavný istič (A)/ Rezervovaná kapacita (kW)** | **Maximálna Rezervovaná kapacita (kW)** | **Distribučná sadzba** |
| 24CZOMNIZNA00392 | 01.01.2022 | Hattalova 471, Nižná 027 43 | 1 tarif | 200 |  |  | C3 |

Dodávateľ: Odberateľ:

Meno: Ing. Michal Jaloviar Meno: Ing. Peter Smolár

Funkcia: riaditeľ sekcie Predaj B2C zákazníkom Funkcia: riaditeľ Spojenej školy

Podpis a pečiatka: Podpis a pečiatka:

Dátum: Dátum: 14.12.2021